आज से मिलेगा गुजरात के 116 शहरों को नर्मदा का पानी

शत्रुघ्न शर्मा, सुरेंद्रनगर। सौराष्ट्र व कच्छ के पौने दो करोड़ लोगों तक पीने का पानी पहुंचाने के लिए गुजरात सरकार ने दुनिया की सबसे बड़ी पाइप लाइन योजना नर्मदा मास्टर प्लान को साकार कर दिया है। रोजाना 165 करोड़ लीटर पानी को 75 मीटर ऊपर लिफ्ट कर 5587 गांव 116 शहरों तक पहुंचाया जाएगा। यह पाइप लाइन नेटवर्क भारत की रेल पटरियों से भी लंबा है।

मुख्यमंत्री आनंदीबेन पटेल रविवार को 2500 करोड़ रुपये की लागत वाली इस परियोजना से जलापूर्ति का शुभारंभ करेंगी। गुजरात के जलापूर्ति बोर्ड ने वास्मो के साथ मिलकर नर्मदा कैनाल आधारित स्वर्णिम गुजरात बल्क पाइपलाइन ड्राउट प्रूफिंग प्लान को अंजाम दिया है।

सुरेंद्रनगर जिले के ढांकी में इसके लिए तीन बडे पम्पिंग स्टेशन बनाए गए हैं। यहां से 361 किमी की मुख्य पाइप लाइन सहित कुल 2684 किलोमीटर लाइन के जरिये सौराष्ट्र, कच्छ, पंचमहाल, गांधीनगर व अहमदाबाद तक नर्मदा का पानी पहुंचेगा।

देश के गांवों में प्रति व्यक्ति पानी की खपत 55 लीटर है लेकिन अब इन इलाकों में 100 लीटर प्रति व्यक्ति पानी दिया जा सकेगा। योजना के सदस्य सचिव महेश सिंह बताते हैं कि सूखाग्रस्त सौराष्ट्र, कच्छ, गुजरात के उत्तरी हिस्से को पहले नर्मदा नहर के जरिये पानी पहुंचाया जा रहा था लेकिन पाइप लाइन से पूरा का पूरा पानी पहुंचाया जा सकेगा, बीच में पानी की चोरी व दुरुपयोग नहीं होगा।

मुख्य पाइप लाइन इतनी बड़ी है कि उसमें से छोटी कार भी गुजर जाए। इसके जरिये कच्छ व सौराष्ट्र के 5500 गांव व 106 शहरों के 175 लाख लोगों को 165 करोड़ लीटर पानी पहुंचाया जाएगा।

Posted By:

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस